KIRJALLINEN KYSYMYS E-2287/01 esittäjä(t): Alexander de Roo (Verts/ALE), Miquel Mayol i Raynal (Verts/ALE),María Sornosa Martínez (PSE) ja Laura González Álvarez (GUE/NGL)komissiolle. Yesan vesialtaan kapasiteetin lisääminen ja yhteisön rahoitus.



Virallinen lehti nro 093 E , 18/04/2002 s. 0097 - 0098



KIRJALLINEN KYSYMYS E-2287/01 esittäjä(t): Alexander de Roo (Verts/ALE), Miquel Mayol i Raynal (Verts/ALE),María Sornosa Martínez (PSE) ja Laura González Álvarez (GUE/NGL)komissiolle (31. heinäkuuta 2001) Aihe: Yesan vesialtaan kapasiteetin lisääminen ja yhteisön rahoitus Vastuksessaan 15. maaliskuuta 2001 esitettyyn kysymykseen E-0004/01(1) Yesan vesialtaan kapasiteetin lisäyksestä ja yhteisön rahoituksesta komissio totesi seuraavaa: Komissio antoi tammikuussa 2001 ehdotuksen päätökseksi Zaragozan kaupungin ja Ebrojoen laaksossa sijaitsevien 22 kunnan vesihuoltohankkeelle koheesiorahastosta yhteisrahoituksena myönnettävästä 70 901 365 euron suuruisesta tuesta. Työt koskevat vesiputkien rakentamista La Lotetan vesialtaalta Zaragozaan ja muihin kuntiin; alkuperäisessä hankkeessa kaavailtu vedensiirtoputki Pyreneiltä ei sen sijaan kuulu rakennussuunnitelmaan. Yesan vesialtaan kapasiteetin lisäämistä koskevan suunnitelman rahoitus ei ole missään vaiheessa kuulunut hankkeeseen, eikä hankkeella ole ollut suoraa yhteyttä tähän suunnitelmaan lukuun ottamatta Yesasta La Lotetaan rakennettavaa vesiputkea. Koska Yesan vesialtaan kapasiteetin lisäys 491 hm3:stä 1521 hm3:een on nähtävästi suunniteltu veden ohjaamiseksi Pyreneiltä muille alueille, aikooko Euroopan komissio pitää voimassa samat kriteerit, joita se sovelsi Zaragozan vesihuoltohankkeen rahoituksessa, ja näin ollen jättää Yesan kapasiteetin lisäämiseen suunnatut työt rahoittamatta? Espanjan viranomaiset eivät myöskään luokittele erityisiksi suojelualueiksi alueita, jotka kuuluvat Espanjan hallituksen vedenkäyttösuunnitelman tuleviin vesiallasalueisiin, tai ne jakavat ekologisesti tärkeän alueen kahteen osaan luokittelemalla eri suojelumenetelmillä suojelualueeksi vain alueen toisen osan, johon tulevalla altaalla ei ole vaikutusta. Yesan vesialtaan kapasiteetin lisäämisen yhteydessä Espanjan viranomaiset eivät ole tosiasiallisesti myöntäneet koko Foz de Sigüésin alueen ekologista merkitystä lintujen erityisenä suojelualueena ja ovat jättäneet huomioitta alueen, jolle tuleva vesiallas aiheuttaa seurauksia. Aikooko Euroopan komissio puuttua viran puolesta näihin seikkoihin, jotta estettäisiin koko Euroopan unionin alueella vauhditettujen ympäristödirektiivien ja -hankkeiden selvä rikkominen? (1) EYVL C 235 E, 21.8.2001, s. 84. Michel Barnier'n komission puolesta antama vastaus (23. lokakuuta 2001) Kirjalliseen kysymykseen E-0004/01(1) annetussa vastauksessa todettiin jo, etteivät Espanjan viranomaiset ole hakeneet rakennerahastoista tai koheesiorahastosta yhteisrahoitusta Yesan vesialtaan suurentamista varten. Näin ollen komission tehtävänä ei ole antaa lausuntoa mahdollisesta tulevasta yhteisrahoitushakemuksesta, koska toissijaisuusperiaatteen mukaan hankkeiden valinta kuuluu jäsenvaltioiden toimivaltaan. Erityisten lintujen suojelualueiden osoittamisesta todettakoon, että komissio on aloittanut EY:n perustamissopimuksen 226 artiklan (entinen 169 artikla) nojalla jäsenvelvoitteiden rikkomista koskevan menettelyn Espanjaa vastaan luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY(2) 4 artiklan nojalla toteutettavan lintujen suojeluun lukumäärältään ja kooltaan sopivimpien alueiden luokittelun epätäydellisyydestä ja linnuille tärkeiksi alueiksi tunnistettujen alueiden puutteellisesta luokittelusta erityisiksi lintujen suojelualueiksi Euroopan lintukantojen säilyttämisen kannalta tärkeinä alueina. Tämän viitenumerolla 99/2212 kirjatun jäsenyysvelvoitteiden rikkomista koskevan menettelyn yhteydessä Espanjalle osoitettiin vuoden 2001 alussa perusteltu lausunto. Espanjan viranomaiset ilmoittivat äskettäin komissiolle ryhtyneensä toimenpiteisiin nostaakseen erityisten lintujen suojelualueiden määrän 11:sta 50:een Aragonin itsehallintoalueella. Nämä uudet lintujen suojelualueet sijaitsevat suurimmaksi osaksi linnuille tärkeillä alueilla. Todettakoon, että kun nämä uudet ehdotukset toteutetaan, erityisiksi lintujen suojelualueiksi luokiteltujen alueiden pinta-ala Aragonissa kasvaa 603 790 hehtaarilla ja että alueeseen kuuluu osittain myös Foz de Sigües. (1) EYVL C 235 E, 21.8.2001. (2) EYVL L 103, 25.4.1979.